Вернер фон Бломберг

Ве́рнер Эдуа́рд Фрыц фон Бло́мберг (;  Штаргард (Памеранія) — , ) — нямецкі военачальнік, генерал-фельдмаршал (20 красавіка  года), у 1933—1938 гадах міністр імперскай абароны (з 1935 — імперскага ваеннага міністэрства) Германіі.

 Пачатак кар’еры 
З сакавіка 1897 года — лейтэнант у 73-м фузілерскім палку. У 1904—1907 гадах — вучыўся ў ваеннай акадэміі. З красавіка 1908 года — у генеральным штабе. З сакавіка 1911 года — капітан.

 Першая сусветная вайна 
З пачатку вайны — начальнік аператыўнага аддзела штаба 19-й рэзервовай дывізіі. З сакавіка 1916 года — маёр. З ліпеня 1916 года — начальнік аператыўнага аддзела штаба 18-га рэзервовага корпуса. З лютага 1917 года — начальнік аператыўнага аддзела штаба 7-й арміі.

Узнагароджаны вышэйшым ваенным ордэнам «За заслугі» (Pour le Mérite) (чэрвень 1918), Жалезнымі крыжамі абодвух ступеняў, Рыцарскім крыжам ордэна Дома Гогенцолернаў (кастрычнік 1916), а таксама яшчэ 12 ордэнамі. Атрымаў знак за раненне.

 Паміж сусветнымі войнамі 
Пасля заканчэння вайны займаў шэраг кіруючых пасад у рэйхсверы. Палкоўнік з 1925 года, генерал-маёр з 1928 года. З кастрычніка 1929 года па студзень 1933 года — камандзір 1-й дывізіі і камандуючы 1-й ваеннай акругай (генерал-лейтэнант).

Пасля прыходу Гітлера да ўлады актыўна падтрымаў яго палітыку.

З 30 студзеня 1933 года — міністр абароны рэйха (генерал пяхоты, з жніўня 1933 года — генерал-палкоўнік). Будучы ваенным міністрам і галоўнакамандуючым узброенымі сіламі, 20 красавіка 1936 года выраблены ў генерал-фэльдмаршалы. Стаяў ля вытокаў стварэння вермахта. Быў у ліку родапачынальнікаў люфтвафэ і танкавых войскаў.

На нарадзе 5 лістапада 1937 года фон Бломберг і камандуючы сухапутнымі ўзброенымі сіламі генерал фон Фрыч адкрыта выступілі супраць планаў Гітлера скарыстацца часовай перавагай у ўзбраеннях і мілітарызаванасці Трэцяга рэйха для нанясення сакрушальных удараў па суседніх краінах. Яны адкінулі гэты план не таму, што імкнуліся да міру, а таму, што ўсведамлялі: рэалізацыя гітлераўскага плана прывядзе Германію да яшчэ больш грандыёзнага ваеннага паражэння, чым у 1918 годзе. Неўзабаве абодва ваеначальніка былі груба скампраметаваныя і адпраўленыя ў адстаўку.

У студзені 1938 года Бломберг ажаніўся з Евай Грун. Гітлер і Герынг былі сведкамі. Неўзабаве высветлілася, што Ева Грун да замужжа працавала масажысткай ў салоне маці і наогул была дзяўчынай лёгкіх паводзінаў і даўно стаяла на заметцы ў паліцыі. Акрамя таго, яна распаўсюджвала парнаграфічныя паштоўкі. Справа жонкі ваеннага міністра з далікатнымі падрабязнасцямі і здымкамі апынулася на стале ў паліцай-прэзідэнта Берліна. Гітлер і Герынг убачылі ў гэтым падрыў аўтарытэту вермахта. Ваенная эліта адчула шок.

У выніку 26 студзеня 1938 года Бломберг быў зняты з усіх пастоў, а 4 лютага 1938 года быў адпраўлены ў адстаўку.

 Другая сусветная вайна 
Падчас Другой сусветнай вайны знаходзіўся ў адстаўцы.

 Нюрнбергскі працэс 
Пасля вайны быў прыцягнуты да Нюрнбергскага працэсу як сведка.

 Смерць 
14 сакавіка 1946 года памёр у амерыканскім ваенным шпіталі ад рака.

 Літаратура 
 Залесский К. А. Кто был кто в Третьем рейхе. — М.: АСТ, 2002. — 944 с. — 5000 экз. — ISBN 5-271-05091-2. 
 Barnett C. Hitler's Generals. — New York, NY: Grove Press, 1989. — 528 p. — ISBN 0-802-13994-9. 
 Gerd F. Heuer. Die deutschen Generalfeldmarschälle und Großadmirale 1933—1945. — Раштатт: Pabel-Moewig Verlag, 1988. — 175 с. — ISBN 3-8118-1406-0. 
 Gerd R. Ueberschär. Hitlers militärische Elite. — Darmstadt: Primus Verlag, 1998. — С. 28—36. — 302 с. — ISBN 3-89678-083-2. 
 Kirstin A. Schäfer. Werner von Blomberg — Hitlers erster Feldmarschall. — Paderbonn: Schöningh Ferdinand Gmbh, 2006. — 304 с. — ISBN 3-506-71391-4. 

 Спасылкі 

 Біяграфія на «Хронасе»
 Кароткая біяграфія на сайце Нямецкага гістарычнага музея
 Біяграфія на «Shoa.de»

Катэгорыя:Міністры абароны Германіі
Катэгорыя:Узнагароджаныя Баварскім ордэнам «За ваенныя заслугі»
Катэгорыя:Узнагароджаныя Залатым партыйным знакам НСДАП
Катэгорыя:Узнагароджаныя ганаровым крыжом ветэрана вайны
Катэгорыя:Удзельнікі Першай сусветнай вайны (Германія)
Катэгорыя:Памерлі ад раку